Հ Ի Մ Ն Ա Վ Ո Ր Ո Ւ Մ 
ԱՆՇԱՐԺ ԳՈՒՅՔ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ
ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտե է ՀՀ ՏԿԵ նախարարության պետական գույքի կառավարման կոմիտե (այսուհետ՝ Կոմիտե) է դիմել ՀՀ Շիրակի մարզի Աշոցք համայնքի (այսուհետ՝ Համայնք) ղեկավարը՝ Համայնքի Կրասար բնակավայրի դպրոցի նախկին, չօգտագործվող մասնաշենքը Համայնքին անհատույց օգտագործման իրավունքով տրամադրելու խնդրանքով:
Համայնքի ղեկավարը գրությամբ տեղեկացրել է, որ համապատասխան տարածքների բացակայության պատճառով Կրասար բնակավայրի վարչական ղեկավարը իր գործառույթներն իրականացնում է ժամանակավոր վագոն-տնակում, առաջանում են մի շարք խնդիրներ՝ կապված հանրային քննարկումների իրականացման, մշակութային միջոցառումների կազմակերպման հետ, բնակավայրում չի գործում գրադարան, ինչպես նաև չկան համապատասխան ժամանցային կենտրոններ բնակավայրի բնակչության համար։
Համայնքի ղեկավարը հայտնել է, որ Համայնքի տարածքում վերը նշված ծառայությունների մատուցման համար համապատասխան շինություններ (այդ թվում փոխանակման ենթակա) առկա չեն։
ՀՀ Շիրակի մարզ, համայնք Աշոցք, գյուղ Կրասար, 1-ին փողոց, 30 դպրոց հասցեում գտնվող գույքը Համայնքը նախատեսում է սեփական միջոցներով վերանորոգել և շահագործել որպես համայնքային կենտրոն, որի արդյունքում Համայնքը կունենա նորոգված, անհրաժեշտ գույքով հագեցված վարչական կենտրոն, Համայնքում կգործի գրադարան և մշակութային միջոցառումների դահլիճ, ինչը կնպաստի բնակչության հանրային կյանքի ակտիվացմանը, սոցիալական ու տնտեսական խնդիրների լուծման նկատմամբ բնակչության հետաքրքրվածության աստիճանի բարձրացմանը։ Միաժամանակ, հիմք ընդունելով ՀՀ կրթության, գիտության, մշակույթի և սպորտի նախարարության առաջարակը՝ Համայնքի կողմից կիրականացվի քննարկվող տարածքի ցանկապատում՝ երեխաների համար ստեղծելով անվտանգ և բարեկեցիկ միջավայր:
Միաժամանակ համայնքի կողմից ներկայացվել է Հայաստանի Հանրապետության կառավարության 2023 թվականի ապրիլի 21-ի թիվ 595-Ն որոշմամբ հաստատված N 1 հավելվածի 4-րդ կետի 1-ին ենթակետի պահանջին համապատասխան ծրագիր։
 2013 թվականի օգոստոսի 20-ին կնքված ոչ բնակելի տարածքի անհատույց օգտագործման N 122/0013 պայմանագրով Շիրակի մարզի Աշոցք համայնքի Կրասար գյուղի 1-ին փողոց 30 դպրոց հասցեում գտնվող 465,79 քառ․ մետր մակերեսով դպրոցի շենքը անհատույց օգտագործման է տրամադրվել «ՀՀ Շիրակի մարզի Կրասարի միջնակարգ դպրոց» պետական ոչ առևտրային կազմակերպությանը։
05․08․2024 թվականի անշարժ գույքի նկատմամբ իրավունքների պետական գրանցման թիվ 05082024-08-0036 վկայականում դպրոցի շենքի մակերեսը գրանցված է 325,89 քառ․ մետր։
[bookmark: _Hlk213339284]Ելնելով վերոգրյալից Պետական գույքի կառավարման կոմիտեի կողմից մշակվել է «Անշարժ գույք անհատույց օգտագործման իրավունքով տրամադրելու մասին» ՀՀ կառավարության որոշման նախագիծը: 
«Անշարժ գույք անհատույց օգտագործման իրավունքով տրամադրելու մասին» Հայաստանի Հանրապետության կառավարության որոշման նախագծի ընդունմամբ պետական և տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:
«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 6.7 կետով սահմանված Պետական գույքի արդյունավետ կառավարման դրույթներից։ 




